**ANEXA NR. 5.E – LEGEA 292/ 2018**

**MEMORIU DE PREZENTARE**

**ÎN VEDEREA**

**EMITERII ACORDULUI DE MEDIU**

**pentru investiția**

Proiect: **‘‘CONSTRUIRE STRUCTURI DE STOCARE TEMPORARA PENTRU SLAMURI (NAMOLURI) PERICULOASE/NEPERICULOASE REZULTATE DIN ACTIVITATI INDUSTRIALE, INAINTE DE OPERATIUNI DE VALORIFICARE/ELIMINARE’’**

Amplasament: **JUD. CONSTANTA, INTRAVILAN LUMINA, PARCELA A 314/1/2, LOT 1 SI PARCELA A 314/1/1/1/2 – LOT 1**

Beneficiar: **ECO FIRE SISTEMS S.R.L.**

ECO FIRE SISTEMS SRL

DIRECTOR EXECUTIV

MARINA ALBU

ANEXA 5.E

* **MEMORIU DE PREZENTARE -**
1. **Denumirea proiectului:**

**‘‘CONSTRUIRE STRUCTURI DE STOCARE TEMPORARA PENTRU SLAMURI (NAMOLURI) PERICULOASE/NEPERICULOASE REZULTATE DIN ACTIVITATI INDUSTRIALE, INAINTE DE OPERATIUNI DE VALORIFICARE/ELIMINARE’’**

 **II. Titular:**

Numele societatii: ECO FIRE SISTEMS SRL;

Sediu: Sola A 314/1/1, Comuna Lumina, jud. Constanta

Adresa postala: Sola A 314/1/1, Com. Lumina, jud.Constanta, cod postal 907175

Tel/fax/e-mail/web: 0241/760 575/0241/760 576; office@ecofire.ro; [www.ecofire.ro](http://www.ecofire.ro)

Persoana de contact: Marina Albu – Director Executiv

Administrator: Sandu Ionel Popescu

Responsabil pentru protectia Mediului: Marina Albu

 **III. Descrierea caracteristicilor fizice ale întregului proiect:**

1. un rezumat al proiectului:

Proiectul propune dezvoltarea capacitatii ECO FIRE SISTEMS de stocare temporara a deseurilor de tip namoluri/slamuri, inaintea operatiunilor de eliminare/valorificare a acestora, avand in vedere cantitatile mari de deseuri din aceasta categorie pe care le gestioneaza in baza contractelor cu diversi generatori, constatandu-se nevoia construirii unor structuri betonate pentru depozitare, in scopul cresterii eficientei operationale si competitivitatii economice.

1. justificarea necesităţii proiectului;

Proiectul este necesar pentru dezvoltarea organizatiei prin crearea si extinderea spatiilor de stocare a deseurilor pe amplasament, ceea ce va avea un impact pozitiv atat din punct de vedere tehnic, cat si comercial. Justificarea necesitatii proiectului  consta in necesitatea creșterii capacității de stocare temporara inainte de operatiuni de eliminare/valorificare a deseurilor de tip slamuri (namoluri) Prin realizarea acestui proiect,  ECO FIRE SISTEMS  va putea gestiona, pe perioade limitate de timp, cantitati de deşeuri de tip slamuri/namoluri colectate de la generatori cu flux operational continuu, anterior operatiunilor de valorificare/eliminare, asigurand astfel o gestionare continua si controlata a deseurilor, evitand blocaje in fluxul tehnologic de generare/colectare.

1. valoarea investiţiei;

Aproximativ 350 000 euro;

1. perioada de implementare propusă;

Aproximativ 6 luni;

1. planşe reprezentând limitele amplasamentului proiectului, inclusiv orice suprafaţă de teren solicitată pentru a fi folosită temporar (planuri de situaţie şi amplasamente);

 Anexa plan de amplasament si de situatie

1. O descriere a caracteristicilor fizice ale intregului proiect, formele fizice ale proiectului (planuri, cladiri, alte structuri, materiale de constructie si altele):

**Descrierea terenului:**

Imobilul vizat este proprietate a societatii ECO FIRE SISTEMS S.R.L., cu sediul in Lumina, sola A 314/1/1, jud. Constanta, inmatriculata la ORC sub nr. J13/2144/2001, CUI RO 14356289.

Suprafata de teren studiata este St=6611.00 mp, conform actelor de proprietate si masuratorilor cadastrale.

INDICI EXISTENTI

Suprafata construita = 0.00 mp;

Suprafata desfasurata = 0.00 mp;

P.O.T. = 0.00%

C.U.T. = 0.00

INDICI PROPUSI

*Suprafata construita = 1 235.00 mp;*

*Suprafata desfasurata = 1 235.00 mp;*

*P.O.T. = 18.70 %*

*C.U.T. = 0.19.*

VECINATATI:

* La nord: teren CL.Lumina - drum pamant;
* La est: vecin IE 107251 (A 314/1/1/1/1);
* La sud: vecin IE 107257(A 314/1/2 lot 2);
* La vest: vecin IE 105761(A 314/2/7) - drum pamant.

**CAPACITATE total proiectata de depozitare - estimata: ~ 3 100 mc (2 habe alaturate).**

Se propune amenajarea de spatii verzi cu rol decorativ si de protectie in suprafata de cel putin 50% din totalul suprafetei de teren conform HCJC nr. 152/22.05.2013 privind stabilirea suprafetelor minime de spatii verzi aferente constructiilor realizate pe teritoriul administrativ al judetului Constanta – destinatia constructiei fiind «industriala».

Se va amenaja o suprafata de spatii verzi de 617.50mp reprezentand un procent de 50% din suprafata amplasamentului.

Pe teren se va amenaja de asemenea o platforma betonata si alee de acces.

**Indicatori structuri constructie**

Constructia propusa se va realiza din materiale fiabile, atat din gama celor traditionale, cat si din marea varietate a materialelor noi aparute si existente pe piata romaneasca.

Constructia va fi dotata cu toate instalatiile specifice functiunii propuse fie prin racorduri noi, fie utilizand pe cele existente, care se incadreaza in limitele necesarului.

Constructia va respecta normele si prescriptiile corespunzatoare si aferente acestui gen de constructii.

**Sistemul constructiv**

Structurile de stocare temporara pentru slamuri (namoluri) periculoase/nepericuloase, propuse prin prezenta documentatie vor avea urmatorul sistem constructiv:

* fundarea se va realiza pe un teren consolidat in suprafata, prin intermediul unei perne generale din piatra sparta compactata, sub fundatii, cu evazarea laterala fata de conturul exterior al fundatiilor egala cu grosimea pernei;
* fundatia prevazuta este de tip radier general din beton armat;
* pereti din beton armat cu grosimea de ~40cm, turnat in sistem monolit;
* adancimea propusa a structurilor de stocare va fi de ~3,00m de la CTN actual, cota sub care se va realiza fundatia si imbunatatirea terenului.

Accesul la structurile vizate, se va realiza prin intermediul rampelor prevazute prin proiect.

Structurile de stocare temporara pentru slamuri (namoluri) periculoase/nepericuloase rezultate din activitati industriale, inainte de operatiuni de valorificare/eliminare, sunt alcatuite din doua componente, delimitate de un perete din beton armat.

**Dimensiunile in plan (inclusiv rampele) ale acestora sunt: 25,20m x 49,00m.**

**CAPACITATE total proiectata de depozitare - estimata:  ~ 3 100 mc.**

Pe conturul cuvelor se va realiza o balustrada de protectie: materiale, alcatuire si inaltimi siguranta, conform normelor privind siguranta in exploatare.

**Instalatii**

In exploatare, se va utiliza statia subterana de tratare a apei si bazinul de retentie vidanjabil existent pe amplasament.

 **IV. Descrierea lucrărilor de demolare necesare:**

Nu se vor executa lucrari de demolare.

 **V. Descrierea amplasării proiectului:**

 - distanţa faţă de graniţe pentru proiectele care cad sub incidenţa Convenţiei privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001, cu completările ulterioare;

Nu este cazul.

 - localizarea amplasamentului în raport cu patrimoniul cultural potrivit Listei monumentelor istorice, actualizată, aprobată prin Ordinul ministrului culturii şi cultelor nr. 2.314/2004, cu modificările ulterioare, şi Repertoriului arheologic naţional prevăzut de Ordonanţa Guvernului nr. 43/2000 privind protecţia patrimoniului arheologic şi declararea unor situri arheologice ca zone de interes naţional, republicată, cu modificările şi completările ulterioare;

Nu este cazul.

* folosinta actuala a terenului pe care se va implementa proiectul

Terenul, aflat in proprietatea ECO FIRE SISTEMS SRL, este liber de constructii. Constructia propusa se compune dintr-un singur volum si se va amplasa pe lot in sistem izolat.

 **VI. Descrierea tuturor efectelor semnificative posibile asupra mediului ale proiectului,:**

 A. Surse de poluanţi şi instalaţii pentru reţinerea, evacuarea şi dispersia poluanţilor în mediu:

 a) protecţia calităţii apelor:

Apele rezultate de pe amplasament sunt ape menajere; alimentarea se realizeaza din retea pubica;

se va utiliza statia subterana de tratare a apei si bazinul de retentie vidanjabil existent pe amplasament.

 b) protecţia aerului:

Obiectivul de investitie propus nu genereaza poluanti, deoarece activitatea care se va desfasura nu este generatoare de noxe sau alte dispersii poluante.

 c) protecţia împotriva zgomotului şi vibraţiilor:

Masurile pentru protectia impotriva zgomotului si vibratiilor sunt necesare atat in etapa lucrarilor de constructie cat si in etapa de functionare a obiectivului, conform normativelor C125/05, GP 0001/96, P112/-89, STAS 6156-86.

 d) protecţia împotriva radiaţiilor:

Nu este cazul.

 e) protecţia solului şi a subsolului:

Activitatea se desfasoara pe platforma betonata. fundatia prevazuta este de tip radier general din beton armat, Fundarea se va realiza pe un teren consolidat in suprafata, prin intermediul unei perne generale din piatra sparta compactata, sub fundatii, cu evazarea laterala fata de conturul exterior al fundatiilor egala cu grosimea pernei;

Dotările și amenajările pentru protecția solului prevăzute prin proiect, precum și organizarea amplasamentului în ansamblul nu conduc la emisii directe de poluanți în sol.

 f) protecţia ecosistemelor terestre şi acvatice:

Nu este cazul.

1. protecţia aşezărilor umane şi a altor obiective de interes public:

Cea mai apropiata asezare umana este comuna Lumina situate la distanta de obiectiv.

1. prevenirea şi gestionarea deşeurilor generate pe amplasament în timpul realizării proiectului/în timpul exploatării, inclusiv eliminarea:

In perioada de executie, deseurile din constructii se vor colecta selectiv pe categorii si depozitate pe platforme protejate, special amenajate, de unde vor fi predate, in baza unui contract de prestari – servicii, unui depozit autorizat in vederea eliminarii acestora;

Evacuarea pamantului rezultat din excavatii pentru executarea fundatiilor se va gestiona prin predare catre terti autorizati, in vederea valorificarii/eliminarii.

Apele rezultate de pe amplasament sunt ape uzate de spalare si se vor gestiona prin predare catre terti autorizati, in vederea eliminarii.

1. gospodarirea substantelor si preparatelor chimice periculoase.

Nu este cazul

 B. Utilizarea resurselor naturale, în special a solului, a terenurilor, a apei şi a biodiversităţii.

Nu se vor utiliza alte resurse naturale decat cele folosite in mod curent la construirea unor structuri betonate, respectiv beton armat, piatra sparta, apa din reteaua de alimentare existenta pentru umectarea betonului si a rampelor de acces.

 VII. Descrierea aspectelor de mediu susceptibile a fi afectate în mod semnificativ de proiect:

Prin activitatea sa obiectivul propus nu elimină noxe şi substanţe nocive în atmosferă sau în sol. La proiectare şi în exploatare se vor respecta prevederile de protecţie a mediului prevăzute de legislaţia în vigoare pentru evitarea poluării mediului prin degajări de substanţe nocive în aer, apa şi sol.

 VIII. Prevederi pentru monitorizarea mediului - dotări şi măsuri prevăzute pentru controlul emisiilor de poluanţi în mediu, inclusiv pentru conformarea la cerinţele privind monitorizarea emisiilor prevăzute de concluziile celor mai bune tehnici disponibile aplicabile. Se va avea în vedere ca implementarea proiectului să nu influenţeze negativ calitatea aerului în zonă.

Activitatea de stocare temporara se realizeaza in celule betonate, acoperite si nu genereaza impact asupra mediului.

 IX. Legătura cu alte acte normative şi/sau planuri/programe/strategii/documente de planificare:

1. Justificarea încadrării proiectului, după caz, în prevederile altor acte normative naţionale care transpun legislaţia Uniunii Europene: Directiva 2010/75/UE (IED) a Parlamentului European şi a Consiliului din 24 noiembrie 2010 privind emisiile industriale (prevenirea şi controlul integrat al poluării), Directiva 2012/18/UE a Parlamentului European şi a Consiliului din 4 iulie 2012 privind controlul pericolelor de accidente majore care implică substanţe periculoase, de modificare şi ulterior de abrogare a Directivei 96/82/CE a Consiliului, Directiva 2000/60/CE a Parlamentului European şi a Consiliului din 23 octombrie 2000 de stabilire a unui cadru de politică comunitară în domeniul apei, Directiva-cadru aer 2008/50/CE a Parlamentului European şi a Consiliului din 21 mai 2008 privind calitatea aerului înconjurător şi un aer mai curat pentru Europa, Directiva 2008/98/CE a Parlamentului European şi a Consiliului din 19 noiembrie 2008 privind deşeurile şi de abrogare a anumitor directive, şi altele).

Nu este cazul.

1. Se va menţiona planul/programul/strategia/documentul de programare/planificare din care face proiectul, cu indicarea actului normativ prin care a fost aprobat.

Fonduri proprii.

 X. Lucrări necesare organizării de şantier:

Pe durata executării lucrărilor de construire se vor respecta următoarele acte normatve:

- Legea 90/1996 privind protecţia muncii;

- Norme generale de protecţia muncii;

- Regulamentul MLPAT 9/N/15.03.1993 privind protecţia şi igiena muncii în construcţii – ed. 1995;

- Ordin MMPS 235/1995 privind normele specifice de securitatea muncii la înălţime;

- Ordin MMPS 255/1995 – normativ cadru privind acordarea echipamentului de protecţie individuală;

- Ordin MLPAT 20N/11.07.1994 – Normativ C300-1994;

- Alte acte normative în vigoare în domeniu la data executării propriu-zise a lucrării.

 XI. Lucrări de refacere a amplasamentului la finalizarea investiţiei, în caz de accidente şi/sau la încetarea activităţii, în măsura în care aceste informaţii sunt disponibile:

La incetarea activitatii cu impact asupra mediului, precum si la vanzarea pachetului majoritar de actiuni, vanzari active, fuziune, divizare, concesionare sau in alte situatii care implica schimbarea titularului activitatii, precum si in caz de dizolvare urmata de lichidare, lichidare sau faliment in termen de 60 zile se va urmatoarea procedura:

* Golirea (daca este cazul) si curatarea platformelor, depozitelor de deseuri;
* Evacuarea de pe amplasament a tuturor deseurilor si predarea acestora catre agenti economici autorizati in vederea eliminarii/valorificarii, dupa caz;
* Igienizarea zonelor de depozitare;
* Asigurarea securitatii obiectivului;
* Pentru aducerea la starea initiala se va proceda la demolarea constructiilor si in baza unui proiect de dezafectare; se va asigura colectarea selectiva a deseurilor generate, valorificarea sau eliminarea lor, dupa caz, cu respectarea prevederilor legislatiei in domeniul gestionarii deseurilor provenite din demolari;
* Se vor igieniza platformele betonate;
* Se va ecologiza intregul amplasament dupa finalizarea dezafectarii;
* Se vor realiza analize de sol in vederea stabilirii starii amplasamentului la incetarea activitatii;

 XII. Anexe - piese desenate:

Sunt anexate.

 XIII. Pentru proiectele care intră sub incidenţa prevederilor art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, memoriul va fi completat cu următoarele:

Nu este cazul.

 XIV. Pentru proiectele care se realizează pe ape sau au legătură cu apele, memoriul va fi completat cu următoarele informaţii, preluate din Planurile de management bazinale, actualizate.

Nu este cazul.

Data: 09.05.2023

 **ECO FIRE SISTEMS SRL**

 Marina Albu

 Director Executiv